section_heading: Povijest
paragraph_text: Od cijele ekonomije danas je ostalo samo groblje časnih sestara, svjedok da su nekada bile tu. Na tom su groblju pokopane 82 sestre i pet kandidatica. Križevi su identični. Posljednja je pokopana časna sestra 24. ožujka 1948. godine. Taj dio Betanije gdje je bio dom časnih sestara danas je od vremena nacionalizacije ruševina prekrivena grmljem i visokom travom. Groblje, koje je uz ime lokacije jedini trag da su ovdje nekad bile časne, prije nekoliko godina oskvrnuli su vandali. Na Betaniji je pokopana sestra Luka, čiji grob hodočaste ljudi svih vjera, i na njemu ostavljaju pisma u kojima mole i zahvaljuju za ozdravljenje, potomstvo, posao, ljubavnu sreću. Pisma se čuvaju u crkvi Kraljice sv. Krunice na Banjskom brijegu u Sarajevu.Večernji.ba Zlatko Tulić: Groblje u kojem su posljednji počinak pronašle 82 sestre i pet kandidatica, 24. kolovoza 2017. (pristupljeno 6. studenoga 2018.)